b'\n_START_ARTICLE_\nForente Armenia\n_START_PARAGRAPH_\nForente Armenia (klassisk rettskrivning: \xd5\x84\xd5\xab\xd5\xa1\xd6\x81\xd5\xa5\xd5\xa1\xd5\xac \xd5\x80\xd5\xa1\xd5\xb5\xd5\xa1\xd5\xbd\xd5\xbf\xd5\xa1\xd5\xb6; reformert rettskrivning: \xd5\x84\xd5\xab\xd5\xa1\xd6\x81\xd5\xb5\xd5\xa1\xd5\xac \xd5\x80\xd5\xa1\xd5\xb5\xd5\xa1\xd5\xbd\xd5\xbf\xd5\xa1\xd5\xb6, Miatsial Hajastan), ogs\xc3\xa5 kjent som Stor-Armenia, er et utvidet Armenia som ville omfattet de geografiske omr\xc3\xa5dene som tradisjonelt og historisk sett er en del av det armenske hjemlandet og hovedsakelig har v\xc3\xa6rt befolket av armenere. Ideen om et Armenia som styrer over de omr\xc3\xa5dene det historisk sett har gjort tidligere, har blitt fremmet av diverse individer og organisasjoner i nyere tid, blant annet den armenske revolusjonsf\xc3\xb8derasjonen (ARF) og ASALA._NEWLINE_ARFs ide om et forent Armenia dekker Vest-Armenia, Republikken Nagorno-Karabakh, Nakhitsjevan og Javakheti. Nagorno-Karabakh og Javakheti er stort sett befolket av armenere. Vest-Armenia og Nakhitsjevan var derimot tidligere befolket av armenere, men etter folkemordet p\xc3\xa5 armenerne forsvant mye av den armenske befolkningen i Vest-Armenia , mens den armenske befolkningen i Nakhitsjevan ble drevet ut i Nagorno-Karabakh-krigen. I 1919 erkl\xc3\xa6rte den armenske regjeringen, da dominert av representanter fra ARF, at Armenia formelt var gjenforent. ARF rettferdiggj\xc3\xb8r sine krav p\xc3\xa5 omr\xc3\xa5det som Vest-Armenia best\xc3\xa5r av med at det som skjedde i freden i S\xc3\xa8vres, har blitt gjort historisk irrelevant av senere historiske hendelser. \xc3\x85 gj\xc3\xb8re Vest-Armenia til et armensk omr\xc3\xa5de igjen sees p\xc3\xa5 som det endelige m\xc3\xa5let for anerkjennelsen av folkemordet p\xc3\xa5 armenerne og den hypotetiske erstatningen Armenia ville mottatt for dette._NEWLINE_Den nyeste armenske irredentist-bevegelsen, Karabakh-bevegelsen, som ble startet i 1988, \xc3\xb8nsket \xc3\xa5 gjenforene Nagorno-Karabakh med det som da var Sovjet-Armenia. Etter den p\xc3\xa5f\xc3\xb8lgende krigen, Nagorno-Karabakh-krigen, har hovedsakelig armenske milit\xc3\xa6rstyrker kontroll over mesteparten av Nagorno-Karabakh og de n\xc3\xa6rliggende omr\xc3\xa5dene, som betyr at Armenia og Karabakh er de facto gjenforent. Visse armenske nasjonalister mener at gjenforeningen med Nagorno-Karabakh er begynnelsen p\xc3\xa5 et forent Armenia.'